PANTEORDNING PLAST-KEGS

FOR PRODUSENTER OG IMPORTØRER  
Infinitum etablerte i 2021 panteordning for fat (Øl, Cider m.m.) av typen ***KeyKeg*** og ***Polykeg***. Det innebærer at det er tilrettelagt for at bryggerier og andre, heretter kalt produsenter, som bruker denne typen fat kan delta i ordning for pant og innsamling av Kegs fra 10 til 30 liter. *Panteordningen for kegs er frivillig, men er avhengig av bred deltagelse for å sikre at den blir effektiv og økonomisk bærekraftig.*

KUNDEOVERSIKT  
Når dere som produsent har besluttet å bli med i ordningen er det ønskelig at dere sender Infinitum liste over kundene som vil motta Kegs. Dette for bedre å kunne planlegge logistikken.  
Alle Kegs skal merkes med pantemerke for sine respektive størrelser (se nedenfor). Disse kan lastes ned fra <https://infinitum.no/produsent-og-importoer/>  
  
SALGSRAPPORTERING  
Senest den 7. i hver måned sender Produsenten oversikt over antall solgte Kegs for foregående måned til Infinitum (tilsvarende rapportering som for flasker og bokser)  
Ved rapportering brukes følgende varenummer:  
 **Keg-volum Infinitum varenummer Pantebeløp**   
30 liter 7090000452971 kr 53,30   
16 -24 liter 7090000452988 kr 40,00   
10 -12 liter 7090000452995 kr 26,70   
  
Infinitum fakturerer pant + PA kostnad (tidl. EPR kost) basert på rapportert salg.  
  
PA KOSTNAD:  
Denne skal dekke kostnader for innhenting og bearbeiding fratrukket salgsinntekt av materialet. Mao, kostnadskalkylen baserer seg på følgende parametere:

* Pantebeløp.
* Pantegrad (hvor stor andel samles inn)
* Innhentingskostnad
* Bearbeidingskostnad
* Inntekt fra salg av innsamlet materiale

Inntekt av salg er basert på avtale Infinitum har med resirkulerings-bedrifter.

Ved pantegrad opp til 80% vil EPR kostnaden være 0,- pr enhet. Erfaringsmessig tar det noe tid før

pantegraden kommer over 80%. Endringer i en eller flere av de nevnte parametere vil kunne utløse

endring av PA kostnaden. Endring vil bli gitt med to måneders varsel.

Ved spørsmål, ta kontakt med Infinitum på

* tlf 22 12 15 20 eller
* epost – info@infinitum.no

Med vennlig hilsen

Kjell Olav A. Maldum

*Adm. dir.*

*909 63 999*